CELEX: C2007/155/70
Language: el
Date: 2007-07-07 00:00:00
Title: Υπόθεση T-165/07: Προσφυγή της 8ης Μαΐου 2007 — Red Bull κατά ΓΕΕΑ — Grupo Osborne (TORO)

7.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/39
            
         Προσφυγή της 8ης Μαΐου 2007 — Red Bull κατά ΓΕΕΑ — Grupo Osborne (TORO)
   (Υπόθεση T-165/07)
   (2007/C 155/70)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Red Bull GmbH (Fuschl am See, Αυστρία) (εκπρόσωποι: H. O'Neill, Solicitor, και V. von Bomhard και A. Renck, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Grupo Osborne SA (El Puerto de Santa Maria, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 20ής Φεβρουαρίου 2007, στην υπόθεση αριθ. R 147/2005-4, και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Grupo Osborne SA.
   
      Σήμα προς καταχώριση: Το εικονιστικό σήμα «TORO» για προϊόντα και υπηρεσίες των κλάσεων 32, 33 και 42 — αίτηση αριθ. 1 500 917.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Αντιταχθέν δικαίωμα επί σήματος ή σημείου: Τα εθνικά λεκτικά σήματα «TORO ROSSO» και «TORO ROJO» για προϊόντα της κλάσεως 32, καθώς και εθνικά, διεθνή και κοινοτικά λεκτικά και εικονιστικά σήματα που περιέχουν τη λέξη «BULL», μόνη της ή σε συνδυασμό με άλλες λέξεις, για προϊόντα και υπηρεσίες των κλάσεων 32, 33 και 42.
   
      Απόφαση του τμήματος ανακοπών: Η ανακοπή έγινε δεκτή για το σύνολο των επίμαχων προϊόντων και υπηρεσιών εκτός των «υπηρεσιών προσωρινής καταλύσεως»
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών, καθόσον δέχεται την ανακοπή όσον αφορά τον «ζύθο» (κλάση 32), τα «οινοπνευματώδη ποτά, εκτός οίνων και ζύθου» (κλάση 33) και τις «υπηρεσίες εστιάσεως (παροχής διατροφής και ποτών), όπου περιλαμβάνονται υπηρεσίες καφενείου, εστιατορίων που σερβίρουν ελαφρά γεύματα (σνακ μπαρ), εστιατορίου, καφετέριας, μπυραρίας, καντίνας και οινοπωλείου» (κλάση 42)· η αίτηση καταχωρίσεως κοινοτικού σήματος γίνεται δεκτή γι' αυτά τα προϊόντα και υπηρεσίες.
   
      Λόγοι ακυρώσεως: Παράβαση του άρθρου 73, δεύτερη περίοδος, του κανονισμού 40/94 του Συμβουλίου, καθόσον το τμήμα προσφυγών δεν αιτιολόγησε σαφώς την απόφασή του, δεδομένου ότι δεν προσδιόρισε επακριβώς και με πληρότητα σε ποια από τα στοιχεία που προσκόμισαν οι διάδικοι βασίσθηκε.
   Επίσης, παράβαση του άρθρου 8, παράγραφος 1, στοιχείο β', του ως άνω κανονισμού, καθόσον το τμήμα προσφυγών θεώρησε ότι δεν πρέπει να ληφθεί υπόψη η φήμη παρά την εννοιολογική ομοιότητα των επίμαχων σημάτων και τη φήμη των προγενεστέρων σημάτων.
   Τέλος, παράβαση του άρθρου 8, παράγραφος 5, του κανονισμού αυτού, καθόσον το τμήμα προσφυγών εφήρμοσε το κριτήριο έκρινε ότι τα επίμαχα εμπορικά σήματα πρέπει να εμφανίζουν ομοιότητα σε βαθμό που να δημιουργείται σύγχυση, ενώ, κατά την προσφεύγουσα, αρκεί ο καταναλωτής να μπορεί να «συσχετίσει» τα δύο σήματα.